./data/phi0914/phi001fr/phi0914.phi001fr.perseus-lat1.xml
Titus Livius (Livy)
Aquilius de pecuniis repetundis causam diceret, ipse iudices rogare					noluit; M  Antonius, qui pro eo perorabat, tunicam a pectore eius discidit, ut					honestas cicatrices  ostenderet  indubitate					absolutus est  Cicero eius rei solus auctor  T  Didius pro cos  adversus					Celtiberos feliciter pugnavit  Ptolemaeus Cyrenarum rex, cui cognomen Apionis					fuit, mortuus heredem populum Romanum reliquit, et eius regni civitates senatus					liberas esse iussit  Ariobarzanes in regnum Cappadociae a L  Cornelio Sylla reductus est  Parthorum legati, a rege Arsace					missi, venerunt ad Syllam, ut amicitiam populi Romani peterent  P  Rutilius, vir					summae innocentiae, quoniam legatus C  Mucii pro cos  a publicanorum iniuriis					Asiam defenderat, invisus equestri ordini, penes quem iudicia erant,  repetundarum damnatus in exilium missus est  C  Sentius					praetor adversus Thracas infeliciter pugnavit  senatus cum impotentiam equestris					ordinis in iudiciis exercendis ferre nollet, omni vi eniti coepit, ut ad se					iudicia transferret, sustinente causam eius M  Livio Druso tribuno plebis, qui					ut vires sibi  adquireret, perniciosa spe					largitionum plebem concitavit  praeterea motus Syriae regumque continet